Tervetuloa Käännekohdan pariin Kanadaan.
Tässä ohjelmassa kuulette kolmen ihmisen mahdottoman tarinan.
Heillä on harvinaisia fyysisiä haasteita ja oireyhtymiä.
Pysykää kanssamme.
TOIVO
VOITTO
ELÄMÄ
KÄÄNNEKOHTA
Mark Clark on rajusti kasvaneen Village Churchin pastori.
Kiitos, kun tulit vieraaksi.
Monia varmasti kiinnostaa se, miten seurakunta saadaan kasvamaan.
Aloitetaan kuitenkin siitä, miten tulit uskoon.
En kasvanut uskovassa perheessä. Isäni oli harras ateisti.
Kun veljeni sai nimekseen Mathew, nimi piti kirjoittaa eri tavalla -
kuin Raamatussa.
Minulle isä antoi nimen Mark. Seu- raava olisi varmaan ollut Luukas.
Isä oli täysin kristinuskoa vastaan.
Olin nuorena käynyt kesäleireillä ja kuullut jotain Jeesuksesta, -
sen jälkeen kun vanhempani erosivat.
Kun olin 17-vuotias, eräs lukio- kaverini johdatti minut uskoon.
Jätin entisen elämäntyylini, ja koko elämäni suunta muuttui.
19-vuotiaana menin seurakuntaan yhden tytön perässä.
Kun näin hänet laulamassa, päätin tykätä seurakunnasta.
Hän oli hyvännäköinen, joten vein hänet vihille.
Se on pitkä stoori.
Jumala auttoi sinua, koska minäkin seurasin yhtä tyttöä seurakuntaan.
Kaikki tytöt vain nauroivat vanhanaikaiselle afrolleni.
Sinulle kävi paremmin.
Minulle kävi mahtavasti.
Se sai minut jäämään seurakuntaan.
En lähtenytkään opiskelemaan elokuvaa, vaan Raamattua.
Minusta tuli pastori, ja muutimme Vancouveriin.
Silloin Jumala antoi näyn perustaa tänne seurakunta.
Perustimme Village Churchin kuusi vuotta sitten.
Oliko jäseniä silloin 10-12?
Aluksi mukana oli 8 pariskuntaa.
Kokoonnuimme meidän pienessä olohuoneessamme.
Seurakunta, jossa työskentelin, auttoi uuden seurakunnan kanssa.
Saimme sieltä 30-35 jäsentä.
Ensimmäisenä sunnuntaina kokoonnuttiin sillä porukalla.
Nyt kokouksissa käy 4000 ihmistä.
Onko matkalla ollut vaikeuksia, -
joista voisit kertoa meille?
Olen epäonnistunut monta kertaa.
Olen tehnyt isoja virheitä.
Olen antanut vääriä ohjeita ihmisten perhe-elämän suhteen.
Kerran luulin, että eräs mies oli kuollut sairaalassa.
Kerroin sen hänen vaimolleen ja lohdutin häntä 45 minuutin ajan, -
kunnes kuulimme, että mies elää.
Oli tapahtunut väärinymmärrys. Katso ilmettäsi!
Välillä on ollut ongelmia.
1. Korinttilaiskirje opettaa, -
että Jumala tekee ihmetekoja tämän maailman hullujen kautta.
Sinulla on Touretten syndrooma.
Juuri niin.
Kertoisitko, mikä se on?
Syndroomalla on monia eri tasoja.
Kun vanhempani erosivat, -
psykologinen trauma teki jotain aivoilleni, -
ja minulle alkoi tulla näitä tapoja, kuten kasvojen nykimistä.
Myöhemmin sain myös pakko-oireisen häiriön, -
joka sai minut tekemään outoja juttuja.
Joskus jos vaikka kävelen lentoasemalla päin pylvästä, -
se on pakko toistaa, tai muuten lentokone tippuu maahan.
Minun häiriöni oli pienenä satakertainen versio tuosta.
En ollut kylän suosituin poika.
Jumala on kuitenkin lieventänyt oireitani -
vuosien varrella.
Paavalilla oli piikki lihassa.
Minä olen sanonut Jumalalle, -
etten halua ihmisten ihmettelevän nykivää naamaani, kun saarnaan.
Jumala on kuitenkin jättänyt piikin lihaani, että pysyisin nöyränä.
Kasvoit ateistiperheessä.
Sinulla on syndrooma, jonka olisit mielelläsi antanut pois.
Halusit tehdä elokuvia.
Millä sanalla kuvailisit sitä, -
mitä kaikkea Jumala on tehnyt kanssasi ja kauttasi?
Olen hämmentynyt.
Uusista seurakunnista vain murto-osa lähtee toimimaan.
80 prosenttia uusista seurakunnista epäonnistuu.
Kanadalaisessa keskivertoseura- kunnassa on noin 70-80 ihmistä.
Amerikassa luku on noin 120.
Olin lukenut kirjan, jossa ohjeistettiin, -
että seurakunnan pitäisi kahdessa vuodessa kasvaa 200 jäseneen, -
tai kasvua ei tule ollenkaan.
Olimme päättäneet, että tammikuussa 2012 meillä on oltava 200 jäsentä.
Halusimme opettaa Raamattua niille, jotka eivät sitä tunne.
Olen itse kasvanut skeptikkona.
Minun tyylini on opettaa Raamattua jae jakeelta ja kirja kirjalta.
Kun saarnaan skeptikoille, he eivät tiedä mitään kristinuskosta.
Haluan näyttää, että Raamatusta on apua heillekin, -
vaikkeivät he välitä siitä.
Eivät he kysele Jeesuksen perään. He etsivät käytännön apua.
Näytämme heille, miten Raamattu voi auttaa heitä.
Jeesus on ainoa vastaus ongelmiin.
Kiitos haastattelusta.
Seuraavaksi tapaamme naisen, jonka pahin painajainen toteutui.
Käännekohdan ei tarvitse loppua, kun ohjelma on ohi.
Seuraa meitä sosiaalisessa mediassa.
Lily Hernandez syntyi keskosena, jonka toinen jalka oli pitempi.
Hän kärsi siitä lapsena.
Tilanne paheni, kun eräs läheinen ihminen petti hänen luottamuksensa.
Kiitos Lily, kun tulit.
Vietit varhaislapsuutesi Meksikossa.
Mitä muistat lapsuudestasi ja vaikeuksista, -
joita keskosuus aiheutti?
Se oli vaikeaa.
Olin keskonen, jonka toinen jalka oli suurempi.
Sain tulehduksia ja jouduin pitämään kipsiä.
Olin aina toipilaana, mikä oli vaikeaa vanhemmilleni.
Perheeni on kertonut, että hymyilin silti aina.
Se on tehnyt minusta kestävän, mitä tarvitaan uskonelämässä.
Sinulla oli isä, joka ei ollut niin rakastava, -
kuin isien yleensä odotetaan olevan.
Isäsuhteesi oli vaikea. Kertoisitko siitä?
Isäni tuli rikkinäisestä perheestä. Hän oli kuudesta lapsesta vanhin.
Isoäitini oli ihana nainen, mutta isoisäni oli manipuloiva ja ilkeä.
Jos emme pura näitä rooleja, alamme toistaa niitä.
Isä ei käsitellyt traumaansa, joten se vaikutti meihin lapsiin.
Sitten tuli hetki, -
joka melkein mursi sinut.
Rakastamasi ja kunnioittamasi velipuoli -
petti luottamuksesi.
Hyväksikäyttö alkoi, kun olin viisivuotias.
Se oli hämmentävää, koska rakastin velipuoltani.
Kannoin siitä häpeää, enkä voinut kertoa sitä kenellekään.
Tuo salaisuus vei viattomuuteni.
Myöhemmin muutit Kanadaan, ja äitisi seurasi sinua tänne.
Asiat eivät menneet niin kuin piti.
Yritit täyttää elämääsi juomisella ja muulla.
Kuinka Jeesus löysi sinut?
Olin noin 14-vuotias.
Käytin alkoholia ja huumeita aamusta iltaan.
Joskus minut löydettiin tajuttomana kadulta.
Olin todella pohjalla.
Eräs koulukaverini puhui puhui minulle jatkuvasti -
Jumalan rakkaudesta ja Hänen suunnitelmastaan varalleni.
Liikutuin siitä ajatuksesta, -
että joku voisi rakastaa minua ja täyttää elämäni jollain hyvällä.
Otin Jeesuksen vastaan.
Muuttuiko elämäsi kerralla? Unohditko vaikeat kokemuksesi?
Pääsitkö heti eroon alkoholista, vai veikö se aikaa?
Se oli prosessi.
Otin Jeesuksen vastaan, mutta jatkoin maailmallista elämää.
Elämäni muuttui vihdoin, kun olin 16-vuotias.
Päätin kolme asiaa.
Halusin erilaisen elämän, uuden maineen ja olla onnellinen.
Viikkoa myöhemmin sain puhelun entiseltä bilekaveriltani.
Hänellä oli jotain todella tärkeää kerrottavaa.
Luulin meneväni tapaamaan entistä bilekaveria, -
mutta hän alkoikin saarnata minulle ilosanomaa.
Sitten hän kutsui minut nuorten raamattupiiriin.
Vaikutuin siitä, etteivät he halunneet juhlia lauantaina.
Illan vetäjä puhui samarialaisesta naisesta, -
jota mikään ei tyydyttänyt, kunnes hän sai elävää vettä.
Muistan ajatelleeni, että minä olen tuo janoinen samarialainen.
Seuraavana päivänä he kutsuivat minut seurakuntaan.
Pastorin saarna kolahti niin, -
että epäilin nuorten kertoneen hänelle kaiken elämästäni.
He kertoivat, että se oli Jumalan puhetta minulle.
Saarnan jälkeen pastori esitti alttarikutsun -
ja pyysi ihmisiä rukoiltaviksi eteen.
En halunnut mennä eteen, koska en halunnut ongelmieni paljastuvan.
Se oli meksikolaista ylpeyttä.
Pyhä Henki kuitenkin kutsui minua eteen.
Lopulta en voinut enää vastustaa, vaan polvistuin alttarille -
ja pyysin Jeesusta osoittamaan olemassaolonsa sillä, -
että elämäni muuttuisi.
On hienoa, että nyt kaikki on muuttunut.
Entä nuo ihmiset, jotka ovat satuttaneet sinua?
Isäsi ei päässyt oman rikkinäisyytensä yli.
Velipuolesi käytti sinua hyväksi.
Oletko päästänyt heistä irti?
Kun otin Jeesuksen vastaan, Jumala poisti kaiken kipuni.
Annoin heille anteeksi, ja nyt voin jopa aterioida heidän kanssaan.
Voin osoittaa heille Jumalan rakkautta, kokematta yhtään kipua.
Kiitos, Lily, tarinastasi. -Kiitos, kun sain tulla.
Seuraavaksi tapaamme naisen, joka on vain 60 cm pitkä.
"Minä olen tullut valkeudeksi maailmaan, -
ettei yksikään, joka minuun uskoo, jäisi pimeyteen.
Ja jos joku kuulee minun sanani eikä niitä noudata, -
niin häntä en minä tuomitse; sillä en minä ole tullut maailmaa -
tuomitsemaan, vaan pelastamaan maailman." Joh. 12:46-47
Tervetuloa takaisin.
60-senttinen Monica Gartner erottuu massasta.
Hänestä haasteet ovat pelkkä asennoitumiskysymys.
Hän on täällä kertomassa elämästään ja uudesta kirjastaan.
Tervetuloa Monica. Kuinka voit? -Hienosti.
Missä vaiheessa ymmärsit olevasi erilainen kuin muut?
Kun olin kaksivuotias.
Kysyin äidiltäni, miksen pystynyt kävelemään niin kuin muut lapset.
Miksi et pystynyt kävelemään? Mikä on haasteesi?
Kärsin luustosairaudesta nimeltä osteogenesis imperfecta.
Osteo viittaa luuhun, genesis viittaa geneettiseen, -
ja imperfecta viittaa epätäydellisyyteen.
Luuni ovat siis hyvin hauraita ja helposti murtuvia.
Kirjassasi puhut monista tapaturmista.
Miten äitisi vastasi kysymykseesi?
Hän varmasti selitti minulle hellästi, -
että luuni olisivat murtuneet, jos olisin yrittänyt kävellä.
Se olisi sattunut.
En siis kävellyt paljoakaan.
Minulla heräsi eräs kysymys.
Ihmiset sanovat mitä sattuu. Olet varmasti kuullut ilkeitäkin sanoja.
Kun mietit lapsuuttasi, -
mitkä epäystävälliset sanat ovat jääneet mieleen?
Sellaisia asioita, jotka eivät tee hyvää sielulle.
Onhan sitä sattunut.
Jotkut sanoivat rumasti, vaikka tarkoittivat hyvää.
He sanoivat, että jos rukoilisin tarpeeksi paljon, parantuisin.
Perheeni vei minua parantumiskokouksiin.
Rukoilimme siellä.
Luuni eivät kuitenkaan reagoineet halutulla tavalla.
Jumala on kuitenkin armollinen.
Ymmärsin, ettei Raamattu opettanut niin.
Jeesus paransi ihmisiä.
Jos ihminen syntyi sairaana, -
se ei ollut synnin seurausta.
Vamma ei ole mikään rangaistus.
Kristus ei opettanut sellaista.
Hän opetti, että sairauksien tarkoitus on kirkastaa Häntä.
Teet tavallista työtä ja ajat autoa.
Siitä keskustelimmekin aikaisemmin.
Sinulla on suhde Jeesukseen. Milloin törmäsit häneen?
Kasvoin kristityssä perheessä, ja kävimme sunnuntaisin seurakunnassa.
Kuulin Jeesuksesta teininä, -
ja eräänä sunnuntaina kysyin äidiltä, miten tullaan uskoon.
Hän johdatti minut Herran luo, ja rukoilimme yhdessä.
Olin 13-vuotias.
Vuosien varrella on ollut uskonkriisejä, -
mutta Hän puhuu minulle, erityisesti vaikeuksien aikana.
Tiedän, ettei Hän koskaan jätä minua.
Mikä on ollut vaikeinta?
Se, kun isäni kuoli.
Se oli vaikeampaa kuin mitkään leikkaukset ja luunmurtumat.
Hän opetti minut nauramaan kivun keskellä -
ja puolustamaan itseäni.
Hän oli hieno mies.
Hän jätti tyhjiön sydämeeni.
Kun mietin isäni kuolemaa, kuulen aina hänen viimeiset sanansa.
Mitkä isäsi sanoista jäivät kaikumaan mieleesi?
"Älä sääli itseäsi, koska joku muu on aina huonommassa tilanteessa."
"Muista, että minä rakastan sinua, ja Jumala rakastaa sinua."
"Vaikka maailma sanoisi mitä, tiedä, että sinua rakastetaan."
Kun menet uuteen tilanteeseen, -
joko seurakunnassa tai työn puitteissa, -
ihmiset eivät ehkä tiedä, miten sinuun tulisi suhtautua.
Annatko heille luvan puhua sinusta?
Joskus olen vähän hullu.
Saatan aloittaa keskustelun kysymällä jotakin.
Joskus jopa flirttailen. -Ihanko totta?
Varokaa miehet!
Saatan päästää suustani vaikka mitä, mutta olen aina iloinen.
Olen hyvin iloinen ihminen.
Monet tunnistavat nauruni.
Pidän positiivisen asenteeni.
En odota ihmisten olevan ilkeitä.
Yleensä minä aloitan keskustelun ja saan ihmiset rentoutumaan.
Viimeinen kysymys.
Jos joku on keskellä pimeää vaihetta, eikä ulospääsyä näy, -
minkä neuvon antaisit hänelle - ilman hullutteluja?
Miten he pääsisivät pois pimeydestä?
Tunnelin päässä on valoa. Jumala on lyhyen rukouksen päässä.
Pyydä Häneltä apua.
Rukoile avoimin sydämin.
Jeesus lähettää apua elämääsi.
Kun isäni kuoli, ihmiset alkoivat soitella minulle.
He tiesivät, että lumisella ilmalla isäni oli auttanut minut töihin.
He tiesivät, että lumi oli minulle este, joten he tulivat apuun, -
jotta pääsisin menemään töihin.
Jumala kuuli avunhuutoni. Älkää koskaan luovuttako.
Kristus ei luovu teistä. - Hän on rukouksen päässä.
Monica on tämän kirjan kirjoittaja. Kiitos kun tulit vieraaksi.
Lisää luvassa katkon jälkeen.
"Autuas se mies, joka kiusauksen kestää, -
sillä kun hänet on koeteltu, -
on hän saava elämän kruunun, jonka Herra on luvannut niille, -
jotka häntä rakastavat!" Jaak. 1:12
Tervetuloa takaisin. Tässä rohkaisun sana: -
Tulipa elämässä vastaan mitä tahansa, luovuta se Jeesukselle, -
niin Hän kääntää sen voitoksesi.
Oli se sitten fyysinen tai henkinen vamma, tai hyväksikäytön trauma.
Jeesus voi tehdä kaikesta uutta.
Haluan muistuttaa sinua siitä.
Aikamme on lopuillaan.
Toivottavasti tulitte siunatuiksi! Nähdään pian.
THIRD DAY: "SIELU TULESSA"
Herra, etsin sydäntäsi
Kunnes sieluni syttyy tuleen
Herra, etsin teitäsi, ja odotan sitä päivää
Kun sieluni syttyy tuleen
Herra, etsin sydäntäsi
Kunnes sieluni syttyy tuleen
Herra, etsin teitäsi, ja odotan sitä päivää
Kun sieluni syttyy tuleen
Herra, palauta iloni
Tuo minut takaisin luoksesi
Johda minut tämän pimeyden läpi
Kunnes näen vain Sinut
Herra, etsin sydäntäsi
Kunnes sieluni syttyy tuleen
Herra, etsin teitäsi, ja odotan sitä päivää
Kun sieluni syttyy tuleen
Haluan syttyä Sinulle uudelleen
Haluan palata luoksesi
Haluan syttyä Sinulle uudelleen
Haluan palata luoksesi
Herra, etsin sydäntäsi
Kunnes sieluni syttyy tuleen
Suomennos: Hanna Partanen